
TEISYBĖS KELIAIS. 


- DRĄSŪS KAREIVIAI. 


Buvo giedri vasaros diena, saulė kepino be pasi- 
gailėjimo. Per pačią kaitrą, dulkančiu keliu jojo būrys 
Rymo kareivių. Tai atsitiko pirmais krikčionijos 
laikais, valdant ciesorystę kraugerini Decijui. 

Kareiviai grįžo namon, įvykdę vyresniųjų įsa- 
kymą ir išžudę visą kaimą krikščionių, nenorėjusių 
atsisakyti nuo savo tikėjimo ir pagarbinti dievaičius. 

Rymo kareiviui skersti Žmones buvo ne naujie- 
na. Bet šitie skerdimai.buvo nepaprasti. Kareiviai 
norėjo pasirodyti uoliais vyresnybės įsakymų vyk- 
dytojais,, tad ir kankino krikščionis, nesigailėdami. 

Kelias valandas jiems taip pasidarbavus, buvu- 
sysis krikščionių kaimas išrodė baisiai, Prie jau- 
nesniųjų medžių viršūnių kabojo pririštos perplėštų 
pusiau žmonių kūnų dalys. Ant storesniųjų medžių 
šakų siūbavo vėjo pučiamos ir sukinėjos pakartos 
už plaukų kelios moterys. Pačiame kaimo gale iš 
tolo iuodavo į krūvą suversti nužudytųjų krikščionių 
kūnai, o iš po ių apačios sroveno kraujo Klaneliai. 

Tas reginys įsmigo į galvą ir patiems karei- 


"viams — jie grįžo namon lyg nesavi, nužudytosios 


aukos ir kruvini darbai vis tebestovėjo jų akyse. 
Ta nemaloni kelionė kareiviams labai pratyso. 
Visi nerimdami žiūrėjo, bene jau matyti Rymo mū- 
rai, 0 ten, susiėjus su draugais prie vyno butelio, 
bene galima bus užmiršti tuos išžudytuosius KTikšų 
čionis. Ė 
Taip nekantraudami, kareiviai pamatė, netol 
kelio būrį vaikų, grįžtančių nuo vietinio kunigo; 

kurs jiems aiškino tikėjimą.  Sustoję, vaikai ėmė 
žiopsoti į atjojančius kareivius. 

„Ar neišvaikyti tuos tinginius“? paklausė ka- 
rininką vienas jaunas kareivis, rodydamas į vaikų 
būrį. „Nereikia, atsakė žiauriai karininkas, tegul 
jie iš mažens įsižiūri į mūsų drąsius kareivius, 1r 
No ipranta manyti, jog Rymo ciesorystė nenuga- 
lima“. 

„Vos tik kareiviai prijojo, staiag pasigirdo iš vai- 
kų būrio skambąs ir aiškus balsas: “„ mogžudžiai, 
iūsų rankos kruvinos! Beširdžiai, ar greitai liausi- 
tės žudę nekaltus krikščionis?!... Kame jūsų pro- 
tas, kad garbinate savo padirbtuosius dievaičius?1“ 

Tas drąsuolis buvo dvylikos metų vaikelis var- 
du Liucijus. Jo motina, uoli katalikė, buvo įkvėpus! 
ir savo sūnui didį prisirišimą prie tikėjimo. Liucijus 
jau ne kartą drąsino einančius kentėti už tikėjimą 
krikščionis. 

Karininkas apsimetė negirdis ir jojo toliau o 
kareiviai iš piktumo griežė dantimis ir laukė tik 
vieno vyresniojo mostelėjimo, kad amžinai užčiauptų 
burną tam drąsuoliui, 

Bet Liucijus nesiliovė šaukęs; „Budeliai, jūs 
nužudėte mano tėvus už tai, kad jie savo tikėjimo 
išsižadėti nenorėjo. „Žinokite, jog ir aš išpažistų ta 
patį Kristų, kurį ir jie, ir niekinu įūsų dievaičius ir 
visas jūsų rengiamąsias kančias!“... 

Karininkas nebeiškentė; užsidegęs piktumu, su= 
riko savo kareiviams: „Tepražūna tas niekšas, kurs 
drįsta neklausyti ciesoriaus įsakymo ir užsipuldi- 
nėti ant garbingų Rymo kareivių!“ S 


r 


Išgirdę tuos žodžius, kareiviai puolė ant Liuci- 
jaus ir akimirksnyje sukapojo iį i gabaliukus. „Ne- 
palikite gyvų nė jų draugų, šaukė rūsčiai karininkas, 
matyti ir jie krikščionyste užsikrėtę“. 

Tuo tarpu vaikai galvotrūkiais bėgo į čia pat 
stovintį tankų mišką. Įdūkę kareiviai pasileido gau- 
dyti po mišką vaikus, 0 sugavę, saikino kiekvieną: 
„Ar išsižadi Kristaus, ar garbinsi mūsų dievaičius?“ 
„Ne, aš to niekados nepadarysiu, aš tikiu į Kristų 
ir to tikėjimo neišsižadėsiu, nors mane sukapotumei 

| taip pat, kaip Liucijų!“ 

Bematant kareiviai išžudė visus tuos drąsius 
Kristaus išpažintojus, bepaliko tik vienas Marcelius, 
trylikos metų vaikelis, kurs pasislėpė krūmuose ka- 
reiviams nepastebėjus. Jis buvo brolis nužudytojo 
Liucijaus ir taip panašus į ii, jog neįsižiūrėjusiam 
sunkų buvo atskirti juos vieną nuo antro. 

Kareiviai, iškapoję visą vaikų būrį, pamažu iojo 
per tyrus laukus. Neramumas ir kažkokia paslap- 
tinga sunkenybė dar labiau, negu pirma, slėgė ių 
krūtinę. Pasidarė nejauku, kareiviai kažko pradėjo 
„bijoti ir žvalgytis, kits kito lyg gėdėdamies po t0- 
kios negarbingos Kovos sū kūdikiais. 

Tuo tarpu Marcelius sugrįžo prie savo draugų; 
pamatęs įuos visus išžudytus ir užsidegęs tuo regi- 
niu, pavijo iojančius kareivius ir ėmė visu balsu 
šaukti: „Kraugeriai, kaip jums padoru nekaltus kū- 
dikius žudyti!t...“ 

Atsigręžę keli kareiviai pamatę Marcelių besi- 
vejanti. Jiems dingterėjo į širdį, kad tai nužudytasis 
Liucijus atgijo. Persigandę, sušuko: „Vyrai, į kojas, 
svkapotasis Liucijus- atgijo it nori mus pavyti“! | 

Ir tie drąsieii Rymo kareiviai, kurie negalėjo 
nusikratyti visokiais prietarais, pasileido bėgti, lyg 
avinų būrys. 

Marcelius, nebepaviięs, sugrįžo namon. Turtingi 
jo broliai nuvežė jį į Rymą į pačią garsiąją mokyklą, 

a visi mokytojai buvo stabmeldžiai, mokslas buvo 
vedamas stabmeldžių dvasioje, stabmeldystė buvo 
aukštinama; 6 krikščionystė niekinamą, 

Tie užsipuldinėjimai ant krikščionystės: iš pra- 
džios Mearceliui labai nepatikdavo. Bet ilgainiui 
Su jais apsiprato, pamėgo skaityti stabmeldžių raš- 
tus, kurie dar labiau jo tikėjimą atšaldė. Ir galop 
tas pats Marcelius, kurs buvo kitados pasiryžės 
mirti už Kristų, išsižadėjo katalikystės ir tapo stab- 
meldžiu. Tas Marcėliaus Pavyzdys mums rodo, kaip 
Pavojinga yra siūsti vaikus i tokias mokyklas, kur 
užsipuldinėjama ant tikėjimo. Kaip klysta tie kata- 
likai, kurie skaito visokius „Dirmeivių“ raštus, skel- 
blančius apie tikėjią įvairias neteisybes! 


ADVOKATO MIRTIS. 


Toli į pietus nuo mūsų yra graži šalis — Italija: 
Toje šalyje yra gražus didelis miestas, Turin va- 
dinamas. ia neseniai gyveno vienas advokatas 
Pavarde Sterbini. -Šis per visą savo amželį buvo 
bedievis, nekentė „tikėjimo, šmeižė, kur begalėda- 
mas, kunigus, vyskupus ir patį popiežių, 

Paklaustas, kas tamsta, esi, ar katalikas, ar 
žydas, ar liuterionis, atsakydavo esąs „pažangusis“. 

Netikėdamas nei į Dievą, nei į velnią, nelauk- 
damas po mirties nei dangaus, nei pragaro, iis tesi- 

rūpino žemiškais reikalais, Nieko jis taip netroško, 
kaip pinigų. Geriausiąsis pinigų šaltinis buvo tam- 
siųjų žmonių bylos. Kad daugiau tokių bylų į savo 
rankas sužvėjotų, jis Ąhuvo pasamdęs kelis pagelbi- 
ninkus. Tie labai mokėdavo sukurstyti Žmones. 

“ Išars, būdavo, koks žmogiis savo kaimynui per 
mastą ežę, arba, tėvų palaikais besidalydami, susi- 
vaidys det mažučio sklypelio žemės broliai, žiūrėk, 
čia Sterbinio pagelbininkai ir besisukinėją ir bekur- 
stą nenusileisti. 

Sukurstytojai tuoi patardavo Kreiptis į garšuiį 
advokatą Sterbinį. Šis, bylą įgavęs, vesdavo ią po 
kelerius metus, pakol išviliodavo iš žmogaus pasku- 
tinį skatiką: Taip ta byla atseidavo Žmogui šimtą 
sykiu brangiau, negu tas žemės sklypelis, kurį buvo 
kaimynas iš jo atėmęs. 

Per tokias bylas Sterbini ne vieną ūkininką be 
duonos kąsnio paleido. Taip elgės iis per visą savo 
amžių. Nė vienas Žmogus Su saule negyveria. Atėjo 
ir Sterbiniui senatvė. Bet jo inirtimas ant katalikų 
tikėjimo nė kiek nemažėjo. Anaiptol, jis platino, kur 
tik bepasigaudamas, visokius šmeižimus ant tikėjimo 
ir Bažnyčios. - s 

Taip žmones beklaidindamas, jis smatkiai SU- 
sirgo. Liga vis ėjo smarkyn ir po dvieių savaičių 
visi numanė,- jog advokato mirtis jau visai nebetoti. 
Jo pati buvo tikinti žmona. Ji priminė jam apie am- 
žiną gyvenimą, apie išpažintį, sugrįžimą prie Dievo. 
Ligonis smarkiai subarė savo žmoną ir įsakė, kad 
jam niekados tokių dalykų nebeprimintų. 

Beveik Kas dieną ligonį lankydavo jo draugai, 
tokie pat netikėliai, kaip ir iis. Belankydami, jie pri- 

kalbinėjo Sterbinį nepriimti kunigo ir mirti be sak- 
ramentų, Kitaip, girdi, mums bus gėda. Žmonės, pa- 
sakys, kad mes juos apgaudinėjame. Skelbiame įiems 
bedievybę, 0 nė patys į jos. teisingumą netikime, 

Prikalbėtas savo draugų, ligonis pasiryžo. mirti 
be sakramentų, kad tuo parodytų visiems, jog jis, 
ir mirdamas, nei Dievo, nei Pragaro nebijo. | 

Netoli gyveno vienas dievobaimingas kunigas 
Bosko. Advokato žmona, matydama savo vyrą mir- 
Siant ir susirūpinusi io amžinuojų gyvenimu, bėga 
Pas kunigą Bosko ir prašo, ar nesutiks jis ligonį 
aplankyti. 

Kunigas Bosko žinojo, kas tas ligonis, del to 
pasakė Sterbinio žmonai: „Eik namon ir pasakyk 
Savo vyrui, jog aš noriu ateiti jo aplankyti, jei tai 
jam patinka“. š 

Moteriškė, skubinai sugrįžusi, pasakė tai savo 
vyrui. „Nereik man nė vieno kunigo, sušuko rūščiai 
ligonis, eik sau su“ jais nuo mano galvos!“ | 

Bet, kiek pagalvojęs, kad pasikalbėjimas su ku 
nigu dar nebus priežadų sulaužymas, jis pašaukė 
Savo moterį ir pasakė jai, kad pakviestų pasikalbėti 
kunigą Bosko, 

Pakviestas kunigas atėjo, ligonis paprašė įį sės- 
tis, ir jie pradėjo šnekėti, nė vienu žodžių neprisi- 
mindami apie“ išpažintį. Pasišnekėjęs apie valandą 
Su sergančių advokatu, kunigas Bosko atsistojo ir 
pasakė turis jau grįžti namon. „Palauk, geradari, 
sako ligonis, pasakyk man apie Dievą ir amžinybę“. 

Kunigas Bosko atsisėdo ir pradėjo aiškinti apie 
Dievo ir sielos buvimą. Po ilgų aiškinimų ligonis 
sušuko: „Dabar suprantu, kad Dievas yra, Kas kitas 

“būtu tą pasaulį sutvėręs! O, Dieve, kaip gaila, kad 


aš Tave taip vėlai tepažinau!“ Susigraudinės, advo- 
katas ėmė prašyti kunigą Bosko, kad tuoj išklausytų 


“do išnažinti. Tas sutiko. Ligonis su ašaromis atliko 
“ išpažintį iš viso gvvenimo. Po išpažinties kunigas 


atnešė jam Šv. Sakramentą ir suteikė paskutinį 


“ patepimą, 2 


Kunigui išėjus, ligonis pavadino tris savo kai- 


“ "mynus. padarė testamentą, įsakė išdalyti didesnę 

savo dalį turtų tiems žmonėms, kuriuos per Ssa- 
vo amžių nuskriaudė, liepė parašyti į laikraščius, kad 
jis, mirdamas, atšaukia visus šmeižimus, kuriuos pla- 
tinc prieš katalikų tikėjimą, kad bent tokiu būdu pa- 
teisytų tą papiktinimą, kurį skleidė per savo amžių. 
Užrašęs nemažus pinigus platinimui Žmonių tarpe 
gerų knygų ir laikraščiu, jis mirė. maldaudamas Die- 
vą už savo kaltes ir dėkodamas kunigui Bosko, kurs 
ii prie Dievo sugrąžino. 


UŽ TEISYBĘ, 


Septynioliktajame šimtmetyje Švedijos karalys- 
ię valdė karalius vardu Gustav Adolf. Šis buvo 
uolus Martino Liuterio tikėjimo išpažintojas, Gustav 
Adolf labai neapkentė katalikų ir tūpinos, kur bega- 
lėdamas, juos novyti, 0 į katalikystės vietą įvesti 
Martino Liuterio išgalvotąją tikybą. Per savo 2y- 
venimą tas baisus katalikų priešininkas yra tūkstan- 
čius katalikų sodžių ir miestų į pelenus pavertęs, 
daugybę vienuolynų ir bažnyčių išgriovęs, šimtus 
tūkstančių katalikų išžudęs. | 

Gustav Adolf turėjo vieną dukterį vardu Kristi- 


ną. Jai turėjo tekti Švedų Karalystės sostas. Kristina, 

būdama dar devintų metų, išgirdo, kad katalikų ba- 
žnyčia aukštai stato nekaltybę. Ta naujiena giliai 
įsmigo į jos širdį. To ji niekados nebeužmiršo. ž 

Kristina buvo gabi mergaitė ir labai: mylėjo 
mokslą.-Beskaitydama senovės Rymo galvočiaus ir 
kalbininko Cicerono raštus, ji užėjo vieną vietą, kuri 
padarė jai labai didelio įspūdžio, Ciceronas sako, 
iog tikras tikėjimas tegali būti vienas; - Ciceronas 
buvo stabmeldys. Jis savo protu priėjo prie to, kad 
tikrų tikėjimų negali būti keli, bet tiktai vienas. Per- 
skaičius tuos Cicerono žodžius, Kristiną suėmė 
didis neramumas. Jei tiktai vienas tėra tikras tikė- 
įimas, galvojo ji, tai vienas tėra kelias į teisybę: ir 
į dangų. 

Amžinas gyvenimas danguje yra už viską svar- 
besnis, Kaip dabar man atrasti tą kelią į dangų? 
Kaip man sužinoti, katras yra tas tikrasis-tikėjimas? 
Mano tėvas, karalius, yra karštas Liuterio. mokslo 
išpažintojas, jis naikina, kur beužklupdamas, kata- 
Kškystę. Bet ką dabar žinosi, ar jis, taip darydamas, 
eina tuo tikruoju keliu, ar klysta? 2 

Tie abejojimai nebedavė Kristinai atilsio. Kad 
surastų katras tikėjimas yra tas vienatinis teisinga- 
šis tikėjimas, ji pasiryžo: klausti mokslą, kurį labai 
mylėjo. Ji skaitė knygas, mokyčiausių vyrų parašy- 
tas, norėdama surasti, koki yra jų nuomonė apie tą 
svarių klausymą. Ji mokės įr tycinėjo tą klausimą 
Per kiaurus šešerius: metus, S 

Pati savo proto išsigalėjimu nebepasitikėdama, 
ii šukvietė didžiausius anų laikų mokslo vyrus pas 
save. Jų tarpe buvo ir garsusis to laiko galvočius 
Dekartas. Tų vyrų ii teiravosi apie pačius svarbiau- 

siuosius: gyvenimo klausimus, kurie jai taip labai 
"rūpėjo. Jei teisėjas (sūdžia) nori žinoti teisybę, jis 
"turi paklausinėti ne vieną pusę, bet abi, Tai supras- 
"dama Kristina teiravosi mokytų žmonių visokių 
nuomonių. Kad geriau išrištų klausimą, katias tikė- 
jimas yra teisingas, Kristina užsimanė pažinti ir 
"katalikų mokslą, kurį taip niekino ios tėvas. Kad 
pažintų katalikystę ii prašė popiežių, kad jis atsiųstų 
i Švediją du kunigu įėzuitu, kuriuodų išdėstytų jai 
"katalikų tikėjimą. 
“Popiežius paklausė karalaitės prašymo ir nu- 
siuntė į Švediją du kunigu jėzuitu. Šiedviem išdėsčius 
kaia'kystės mokslą, karalaitė ėmė lyginti vieną su 
kitu įvairius tikėjimus. Po ilgo vargo ir darbo, ii at- “ 
rado, iog katalikų tikėjimas yra teisingas. Mat, iį 
įsteigė pats Išganytojas: su tuo“ tikėjimu ir bažny- 
“čia Jis pažadėjo būti iki pasaulio pabaigos. Tam tikė- 
| jimui ir tai bažnyčiai Kristus prižadėjo, iog pragaro 
“ variai ių nenugalės. 
> ai. supratusi, numanė Kristina. jog jos tėvas 
" elgias neteisingai, katalikus peėrsekiodamas. 
Po tiek vargų ir ieškojimų suradusi karalaitė, 

kur teisybė, viešai priėmė katalikystę, Tėvui mirus, 
“jai turėjo tekti karališkas sostas. Bet liuterionai šve- 
"dai jokiu būdu nesutiko, kad ių karalystę vaidytų 

katalikė. 

Kristina turėjo rinktis vieną iš dviejų. arba 

“ karalystę, arba katalikystę. Karalaitė neilgai tegal- 
+0jc. Teisybė jai buvo brangesnė už karališką 
karūną. Ji išsirinko katalikystę. Tada Švedija visai 
"nuo jos, atsisakė. Karalaitė išsirinko sau nekaltybę, 
kurią saugojo per visą savo gyvenimą. 

Kad galėtų eiti savo tikėjimo pareigas, ii turėjo 
apleisti savo tėvynę. Ji gyveno Francijoj, Vokietijoj 
ir galų gale nukeliavo į Rymą. Jos pavyzdys ir jos 
dorybės tartum traukte traukė žmonės prie gero. 
Ypatingai ji rūpinos vargdieniais ir kenčiančias per- 
zekiožimus. 

Susilaukusi trisdešimt šešerių metų amžiaus, 
Kristina nuėjo pas Išganytoja, del kurio tikėjimo 
buvo išsižadėjusi karališkos karūnos. Ji palaidota 
Ryme šv. Petro bažnyčioje, 


KARALIUS OLAVAS TRYGVASON. 
(Pagal Selma Lagerlūtf.), 


Norvegijos karalius Olavas Trygvason laukė 
vedų karalaitės Sigiridos Storados, atvažiuojančios 
už jo ištekėti. Visa tauta stebėjos, del ko Olavas iš- 
sirinko moterimi karalaitę Sigiridą. Karalius Olavas 
buvo uolus katalikas, dievobaimingas žmogus, o ka- 
ralaitė Sigfrida buvo karšta stabmeldė. Ji troško į 
stabmeldžius atversti visus gyventojus. 


Buvo graži pavasario diena. Karalaitė Sigfrida 
su savo palydovais išvažiavo į Norvegiją, 

Norvegija jau buvo priėmusi katalikų tikėjimą. 
Bet ten gyveno dar daug ir stabmeldžių, Vietiniai 
stabmeldžiai džiaugsmais nesitvėrė, išgirdę Sigiridą - 
atvažiuojant, Sigfrida, palikusi karalienė, pasakojo 
jie kits kitam, iš džiaugsmo rankas trindami, išgins 
iš Norvegijos visus krikščionių kunigus, žmonėms 
įsakys grįžti į stabmeldystę, ir senasis mūsų prabo- 
čių tikėjimas vėl viešpataus visame krašte! 3 

Karalaitė Sigirida jau. artinos prie Olavo rūmų. 
Visa apylinkė, visas kraštas, 0 ypač karaliaus rūmai 
"buvo labai gražūs. Juos pamačiusi, karalaitė lyg 
netyčiomis ištarė: „Gražus kiraštas, rūmai dar gra- 
" žesni! Tikrai būsiu laiminga, palikusi Olavo Žmona 
"ir to viso krašto karaliene“. 
ž Pats Olavas išėjo iš rūmų jos sutikti. Karalius 
vedė Sigfridą į rūmus. Abu vienas antram labai pa- 
“ tiko. 

Įėię į rūmus, susėdo pietauti. Vyskupas ėmė 
“skaityti maldas prieš valgi. Karalaitė visą tą laiką 
“juokavo. Juokavo per maldas ir karalius, matydamas, 
“ kad tai patinka Sigtridai. 

2 Pietums pasibaigus, atsistojo vis; svečiai ir, 
“ sudėję rankas, ėmė melstis, drauge Su vyskupu, Ka- 
“ ralaitė per maldą ėmė pasakoti apie savo: didžius 
"turtus, karalius klausės Sigfridos pasakojimų ir ne- 
simeldė. 

š Maldoms pasibaigus, visi išėjo į salioną. Kara- 
. lius pasodino Sigfridą ant sosto, 0 pats atsisėdo šalip 
jos =nt aukštos kėdės... Sigirida pasakojo, kad pir- 
“ miau buvę atvykę ir vienas ir kitas mažešniųjų kara- 
" lysčių karaliai prašyti, kad ii sutiktų būti jų Žmona. 
| Už toki ių drisimą ii įsakiusi tuos karaliukus gyvus 
“ sudeginti. Olavas pagyrė tuos nuožmius Sigtridos 
“ darbus, sakydamasa: ko lenda, menki būdami, ieškoti 
“ pačios tarp ne sau lygių karalių! 

i! Taip linksmai praėjo karaliui visa diena. Jau 
“saulė leidžias, skambina mišparams, rytoj didelė 
“šventė. Žmonės būriais eina į bažnyčią. Karalius Ola- 
“vas niekuomet neapleisdavo iškilmingų pamaldų. 
Pradėjus skambinti varpams, jis kelias eiti į bažny- 

čią. Karalaitė Sigirida pašaukė savo dainininkus, ku- 
tiė ėmė labai gražiai dainuoti apie Švedijos ir Nor- 
vezijos galybę, apie ių karus ir garbingus priešinin- 
kų nugalėjimus. : 

2 Karalius pasiklausė tų dainų ir į bažnyčią nebe- 
nuėjo. 

Kiekvieną rytą karalius eidavo į bažnyčią bent 
vienų šv. mišių išklausyti. Bet, atvažiavus Sigfridai, 
jam rodės, laiko nebėra, Atsikėlęs, eidavo stačiai į 
namus, kur gyveno atvažiavusioji karalaitė, Sigiri- 
dos padrąsinti, stabmeldžiai ėmė akmenimis laidyti 
į bažnyčią, mušti jos langus, laužyti jos duris. Ka- 
ralius del to vis tylėjo. 

Eidamas karalius pas Sigfridą, turėjo eiti pro 
pat bažnyčios duris. Bažnyčia buvo pašvęsta Dievo 
Motinai Marijai. Buvo pati suma. Gražiausias giedo- 
iimas skrido pro duris iš bažnyčios ir viliote viliojo 
karalių eiti ir pasimelsti. Karalius valandėlę susi- 
mąstė, tartum kas traukte traukė iį eiti į bažnyčią. 
Bet, pamąstęs, kad jo laukia Sigfrida, buvo jau be- 
einąs pas karalaitę. 

Tuo pačiu laiku išeina iš bažnyčios jauna mote- 
tiškė su kūdikių rankose, žydru apsiaustu apsisiau- 
tusi. Karalius nustebo, pamatęs jos nežemišką gra- 
žumą. Moteriškė buvo liūdna. Iš jos akių veržės 
ašaros. Kas yra tai moteriškei, mąstė karalius, del 
Ko ji nuliūdusi? Užmiršęs ir Sigiridą, karalius eina 
prie tos moteriškės ir klausia: „Ko verkį Tamsta, 
koki nelaimė atsitiko? — Mane varo laukan iš mano 
namų — atsakė apsiverkusi moteriškė, rodydama į 
bažnyčią. Olavas vis delto manė, kad jos namai ne 
bažnyčia, tik kokie nors kiti, dėl to ir klausė ją to- 

liau: „Kas Tamstą varo laukan?“ Nejaugi tu nežinai, 
į kad manęs klausi, o gi tu pats ir tavo naujieji šali- 
ninkai“, Tai pasakiusi, įi nusisuko į bažnyčios duris. 
4 Karaliui tie žodižai skaudžiai įsmigo į širdį. Jis 
vis delto gerai nesuprato, ką iię reiškia. Atsiminęs, 
kad jo laukia Sigfrida, . nerimaudamas, nuėjo pas 
karalaitę. i ; £ 

Karalius, prie. Sigiridos nuėjęs, nusiraminti 1e- 
galėjo. Jo akyse vis tebestovėjo ta moteriškė, Ji 
toki nuliūdusi ir toki nežemiškai graži. Kas ji toki, 
ką reiškia tas jos priekaištas! Jis Žiūri į savo myli- 
mosios sužiedotinės Sigfridos veidą. Karalaitės aky- 
se nematyti jokios žmonių meilės, jokio kilnaus jau- 
an o pro jos lūpas prasimuša nesuvaldomi gei- 

uliai. 

„Aš nesitikėjau, Olavai, kad tu pas manę taip 
anksti ateisi, prabilo į karalių, džiaugdamasi Sig- 
iridai. Aš maniau, kad tu nuėjai mišių klausyti“. 

Išgirdus tai, Olavui atėjo noras pasityčioti iš 
savo sužieduotinės. „Aš atėjau, sako iis, pasiimti 
tavęs, kad abu eitume į bažnyčią pasimelsti“. Sig- 
iridos ir veidas persimainė. Širdyie piktumas vi- 
rė, konkuliavo. Kad jo karaliui neparodytų, ii su- 
kaudo sau lūpas ir po valandėlės pratarė: - „Eik 
geriau sėskis pas mane, Olavai, aš tau parodysiu ' 
dovanas, kurias aš tau atvežiau“, Ir Sigirida iš- 
ėmė aukso kardą, deimantais nusagstytą, bet ka- 
ralių suvilioti šį kartą jai nebepasisekė. „Gražios 
tavo dovanos, tai tiesa, bet aš vis delto noriu žinoti, 
ar tu eisi su manim į bažnyčią, ar ne?“ 4 

„Kaip tatai, tu nori, kad aš eičiau į tavo baž- 
nyčią ir gal tavo Dievą garbinčiau?“ paklausė, ty- 

čiodamos iš karaliaus Sigirida. Bet, paniačiusi, 
kad Olavui tai nepatiko, kiek ramiau kalbėjo: „Eik 
tu pats vienas į bažnyčią! Del tokių menkniekių 
mums erzintis nepridera“, 

Karalaitė paėmė aukso kardą ir ėjo prie Olavo 
jam tos savo dovanos dovanoti. Tame pačiame 
akimirksnyje karalius pamatė tą pačią nuliūdusiąją 
moteriškę su kūdikiu rankose. Ant jos ir ant kū- 
dikio galvos žibėjo karūna toki graži, kokios nė 
vienas žmogus negali padaryti. Jos ir kūdikio 
gražumas karalių gaute pagavo. Karalius nuo jos 
ir akių atsukti nebegali, 

„Ko žiūri, Olavai, paklausė, nerimaiuidama, Sig- 
itida, gal tu mane tik suvadžioji, gal tu kitą moto 
riškę esi įsimylėjęs?“ 

Karalius lyg buste atsibudo, pašoko jam aD- 
miaudas, ir jis, pastūmėjęs nuo savęs šalin Sigfridą, 
lyg kokią biaurią pagundą, pasakė; „Eik sau nuo 
mano galvos, tų mane vien į piktą vedi! Nuo šios 
valandos, aš tavęs pažinti nebenoriu, keliauk sau 
sveika, iš kur atkeliavai!“ 

Sigirida įdūko, prisiekė amžiną kerštą ir išva- 
žiavo į Švėdų žemę. 

Ateinančią naktį, neva per sapną, neva nemie- 
godamas, karalius Olavas mato stebėtiną reginį. 
Jam rodės, kad „jis guli jūros dugne. Ir ateina pas 
jį ta moteriškė, . kuri nuliūdusi stovėjo prie bažny- 
čios durų. 

Jai einant marių dugnu skiedėsi vanduo, Iš jo 
darės ankšti skliautai, gražiausi pilioriai ir viskas 
išrodė, lyg skaisčiausi' rūmai.  Nustebęs, karalius 
pamatė, kad vandens spalva pradėjo mainytis, rau- 

donuoti ir galų gale, rodos, visa jūra pavirto į 
kraują. Olavą apėmė baimė, Moteriškė pasisuko 
į šalį ir aplenkė vieną numirėlio lavoną, kurs gu- 
lėjo jūros dugne, Numirėlis buvo apsiginklavęs, jo 
galva būvo perskelta kardu. 

Jam rodės, kad moteriškė suka -šalin akis, kad 
nematyti tų baisybių, pro kurias ji ėjo. 

Beeidamas toliau paskui moteriškę,  Olavas 
mato, kad visas jūros dugnas apklotas užmuštais 
kareiviais, užverstais sulūžusiais paskandintais Jai- 
vais, visokiais ginklais. Moteriškė vis ėjo pirmyn, 
tartum skubindamos ką  nepaprastesnį pamatyti. 
Galų gale ii apsistojo prie vieno lavono. Numirė- 
lio drabužiai sidabru išsiūti, Rankoje jis tebeiaiko 
auksintą kardą. Jo krūtinė biauriai perdurtą.  Mo- 
teriškė nusilenkė ir lyg žadindama numirėlį, ėmė 
tyliai kalbėti: „Karaliau Olavai, karaliau Olavai!“ 
Karalius, už moteriškės stovėdamas, pamatė, kad 
tas numirėlis buvo jis pats. 

„Karaliau. Olavai“, vėl ėmė. numirėliui: kalbėti 
moteriškė, „ar tu manęs nebepažįsti? Aš esu ta pati. 
kurią matei nuliūdusią prie bažnyčios durų“, 

Numirėlis gulėjo, nė kiek nejudėdamas. Mote- 
riškė prisilenkė prie numirėlio galvos ir sako: „Ka- 
raliau Olavai, „Sigirida atsiuntė didelį laivyną su 
didžia kariuomene, kad ją išvarei ir manęs paklau- 
sei. Ji tave nužudė ir tavo kariuomenę nugalėjo“. 
Numirėlis atsibudo, atmerkė akis, kelias, jam pade- 
da gražioji moteriškė. Paėmusi įo ranką, jį veda 
atsikėlusį toliau. 

Jie eina toli; labai toli, jie kelias aukščiau už 
debesis ir žvaigždes. Galų gale atsidaro durys, ir 

jie įeina į nebeapsakomai gražų rojų. Moteriškės 
nuliūdimas dingo, jos drabužiai ėmė šviesti, kaip 
saulė. Karalids Olavas puola ant kelių ir klausia: 
„Kas. esi, šviesiausioji?“ — „Aš esu dangaus ir Že- 
mės karalienė. Kad tu paklausei manęs labiau, nc- 
gu Sigfridos, būsi per amžius mylimas mano tarnas“. 

Atsibudęs lyg iš miego, karalius to gražaus re- 
ginio nėkuomet nebeužmiršo. Jis džiaugės, išsirin- 
kęs tarnauti dangaus karalienei. Atsiklaupęs, 2ša- 
rodamas, jis prisiekė šventai tarnauti Marijai, ir jos 
Sūnui Kristui. 


MOKSLAS, MALDA, TIKĖJIMAS IR LAIMĖ. 


Vokietijos mieste Gaetzenhain antroje devynio- 
liktojo amžiaus pusėje gyveno protestonų pastorius 
Siegmuntas Henrici. "Šis buvo labai mokytas vy- 
ras. Betyrinėdamas protestonų tikėjimą, jis ėmė 
labai abejoti jo teisingumu. Juo labiau jis tą tikėjimą 
tyrinėjo, juo labiau jam rodės, jog protestantizmas 
yra klaidingas. 

Tai pastatė pastorių į labai sunkų - padėjimą. 
Kaipo pastorius, jis turėjo tą protestonų tikėjimą 
skelbti savo parapijiečiams. Kaipo žmogus, jis buvo 
labai doras. Žinodamas, kad protestonų tikėjimas 
yra neteisingas, jis nebedrįso jokiu būd Žmonėms 
jį skelbti ir juos klaidinti. Tokiu būdu pastoriaus 
pareigos galų gale jam pasidarė nebepakeliainos. 

Būdamas tokiame neramume, jis ėmė kitur tei- 
sybės ieškoti. Ypatingai jis atkreipė savo atidą i 
katalikų tikėjimą, apie kurį jam buvo prikalbėta 
mio pat mažatvės tiek paniekinimų ir išjuokimų. 

Juo labiau jis įsigilino į katalikų Bažnyčios mokslą, 
juo neteisingi jam rodės daromiejį katalikams pri- 
kaišiojimai. š 

. Taip tyrinėjo jis ilgus metus ir galų gale priėjo 
prie to įsitikrinimo, kad Kristaus nustatytasis tikė- 
jimas yra tas, kurio prisilaiko katalikai, kad a 
likų tikėjimas vienas pats tėra tikras. 

Nors ir buvo įsitikrinęs, kad katalikystė viena 
tėra teisinga, tačiau savo tikėjimo jis vis dar neno- 
rėjo mainyti. Labiausiai: bijojo, ką pasakys už 1l- 
kėjimo 'mainymą Žmonės, 0 ypač io draugai. 

Taip besvyruodamas tikėjime, pastorius Sieg- 
mund smarkiai susirgo. ' Liga nuolat ėjo smarkyn, 
io gyvybė bekybojo ly ant plauko pakabinta. Prie 
jo lovos verkė aimanavo jo motina senutė. Gydyto- 
jai neberodė vilties. 

Gulėdamas mirties patale, pastorius atsiminė, 
jog Marija yra nusidėjėlių užtarėja. Tai atsiminęs, 
ligonis pirmą kartą savo amžiuje ima karštai melstis 
į Dievo Motiną, kalba „Sveika Marija“. ; 

Ta karšta malda ligonį suramino. Tas nusirami- 
nimas nemažai padėjo ir ligos smarkumą nugalėti. 
Pamažu ligonis pradėjo eiti sveikyn. Tuo tarpu jo 
sąžinė, ligos skausmams sumažėjus, vėl ėmė jį 
griaužti ir tartum verste vertė atsisakyti nuo klai- 
dų ir priimti tikrąjį katalikų tikėjimą. Nebežinoda- 
mas, ką bedaryti, pastoriūs ėmė karštai melstis į 
Mariją, kad ii parodytų, ką reikia daryti. 

Jo senutė motina protestantė, matydama savo 
sūnų pastorių taip karštai rožančių kalbant, ir pati 
nieko kito nebemąstydama, ėmė kartu su juo rožan- 
čių“ kalbėti. Taip jiems besimeldžiant, pastoriaus 

širdyje lyg kokie ledai tirpo, ir galų gale įis pasiry- 
žo tapti katalikų. 

Ražančių kalbėti pabaigus, jis pasakė savo mo- 
tinai, kad. nori atsisakyti nuo pastoriaus vietos ir 
tapti kataliku. Seniukė iš pradžios - nustebo, bėt 
paskiau jam pritarė ir džiaugės tokių sūnaus pasi- 
ketinimu. | 

Šv. Kryžiaus Paaukštinimo dienoje, pastorius 
Siegmundas sakė savo parapijiečiams paskutinį pa- 
mokslą.  Pamokslas buvo labai graudingas. Per 
pamokslą pastorius aiškino žmonėms, del ko jis ne- 
begali ilgiau būti protestonu, kokiu būdu iis atrado 
teisybę, ir kokios priežastys jį verčia išsižadėti 
klaidingo protestantizmo ir-tapti kataliku. 

Parapijiečiai labai jį mylėjo. Išgirdę tokį pa- 
mokslą ėmė verkti. Po pamokslo apstojo savo my - 
limąjį pastorių ir, verkdami, maldavo pasilikti visa- 
dos jų ganytoju, žadėdami klausyti io, vis tiek kokį 
mokslą iiems jis aiškins. 

Nors ir labai buvo sugraudintas tais savo para- 
pijiečių prašymais, tačiau sutikti jis negalėjo. At- 
sisveikinęs su“ buvusiaisiais savo parapijiečiais, pa- 
storius Siegmund Henrici iškeliavo „sų savo motina 
į Meainzo miestą. Čia jis išsižadėio protestantizmo 

Katalikų palikęs, iis įstojo į seminariją ir neil- 
gai trukus buvo įšvęstas į kunigus. Vyskupas įi pa- 
skyrė į klebonus į miestą Lorzheim. Savo darbais 
ir savo dievobaimingu gyvenimų jis užsipelnė di- 
džiausią parapijiečių pagarbą ir meilę. 

Tą dieną, kada įs tapo kataliku, buvusysis pa- 


storius laikė laimingiausia. Nuo tuo laiko dingo -s4- 

žinės neramumai, 6 nepaprastas linksmumas nuolat 
gaivino kitados suvargusią ir sugriaužtą jo Širdį. 

Štai kaip tikras mokslas, sujungtas su malda, 
atvedė Siegmundą Henrici į katalikų tikėjimą ir su- 
teikė jam laimę. 


KAIP 'STENGIAS IŠPLATINTI SAVO RAŠTIJA 


Vokiečiai katalikai yra laikomi labai apšvies- 
tais, susipratusiais ir gyvenimo patyrusiais žmonė- 
mis. Ar prie tikėjimo ar prie mokslo, ar prie kokio 
naudingo darbo, visur jie stovi pirmoje eilėje. Jų ti- 
kėjimas, jų žinios, ar mokslas remias ne jausmais, 
ne kokių barškalų zaunijimais, bet rimtais proto iš- 
vadžiojimais ir mokslo įrodymais. Del to jie švie- 
sūs, turtingi, numano, kaip sumažinti savo vargus, 
kaip išvaryti iš savo krašto alkį ir skurdą, kaip pra- 
lobti be skriaudų ir plėšimų, bet teisingu keliu, per 
savo sumanumą ir išmintingą darbą. 

Kaip iie myli šviesą, kaip jie myli skaitymą ir 
stengias išplatinti savo Žimonių tarpe geras knygas 
ir gerus laikraščius, štai bent vienas pavyzdys. 

„Norėdami išplatinti žmonių tarpe katalikiškų 
knygų ir katalikiškų laikraščių skaitymą, vokiečiai 
katalikai sutvėrė tam tyčia bent keliolika draugijų*). 


*) Šitai tų draugijų vardai: „Der katholische Biskierve- 
rein in Salzburg, Die St. Josephsverein zur Verbreitung xuter 
Schuiften in Kėln, der Volksverein in M. Gladbach. Der Verein 
„Unitas“ in Wurzburg, der Miinchener Volksschriftenverlaz 
in Minchen, die kathol. Pressverein, die kathol. Vereinsbuch- 
handiung in Neukirehen, die Palottiner in Limburg a. d. L. die 
Giselischait des Gotilichen Wortes in Stoyl, ir tt, 

Iš visų tų draugijų pati senoji ir pati didžioji 
yra Šv. Karolio Boromėjo draugija**). Jos centralinė 
valdyba yra Vokietijoj mieste Bonn. 

itą draugiją 1844 metais įsteigė didis katalikų 
vokiečių veikėjas D-ras Augustas Reichenspergeris. 

Naujai įsteigtoji draugija praminta šv. Karolio 
Boromėjo vardu. Mat, šitas šventasis aiškiai numa- 
nė, koki didi nauda yra žmonėms iš skaitymo. gerų 
knygų, o tai numanydamas, buvo jis uoliausias gerų 
raštų platintojas. Kad labiau paragintų savo kunigus 
ir įpratintų juos į gerų knygų platinimo darbą, šv. 
Karolius 1579 metais Milano mieste savo seminarijoj 
įsteigė spaustuvę geriems raštams spausdinti. 

Vokiečių katalikų įsteigtoji, šv. Karolio "Boro- 
mėjo draugija rūpinas išplatinti kuo daugiausia kata- 
likiškų knygų ir laikraščių darbininkų, amatninkų, 
ūkininkų ir kitų nedidelio mokslo žmonių tarpe. Kad 
pasiektų tą savo tikslą, ii spausdina ir leidžia nau- 
jas knygas įvairiausio ir žmonėms labai naudingo 
turinio. Nariai gali 'sau pasirinkti tokių knygų, ko- 
kios jiems patinka. Draugija steigia įvairiose vietose 
savo nariams didesnių ar mažesnių knygynėlių, ji lei- 
džia katalogų, nurodydama nariams geriausias ir 
pigiausias knygas. Draugija šelpia ir palaiko“ kty- 
gynus, skiriamus darbininkams, kaimiečiams, “ligo- 
mnims, perėjūnams ir t.t: Centralinė draugija veikia 
visoje Vokietijoj. Be to, kiekvienas Vokietijos kraš- 
tas turi savo ypatingą skyrių, o tie skyriai susideda 
iš skyrių, veikiančių kiekvienas savo apylinkėj. Apy- 


**) Jos antrašas: Generalsekretariat des Vereins von 
hl, Karl Boromūus zu Bonn Mekkenheimerstr. 33, 

linkių skyriai dalijas į vietines draugijėles. Kiekviena 
toki draugijėlė ar skyrius turi savo mažesnį ar di- 
desnį knygyną. Norint“ įsteigti vietinį ar parapijinį 
skyrių, užtenka surasti bent penkis žmones, norin- 
čius prisidėti prie šv. Karolio Boromėjo draugijos 
knygoms platinti. 

Nariams mokesnis yra nevienodas; tikrieji na- 
riai moka kas metą po 6 markes arba vieną kartą . 
200 markių; kiti nariai temoka 3 markes per metus 
arba 100. markių vieną kartą; dar kiti temoka po 
Dusaritos markės per metus arba 50 markių vieną 
cartą. 

Sekdama: prakilnių savo patrono šv. Karolio 
Boromėjo pavyzdžiu, draugija nuo pat savo įsteigi- 
mo ėmė rimtai ir uoliai varyti švietimo darbą. 

Tos draugijos naudingumą suprato visi: tad ir 
rašės į ią šimtai ir tūkstančiai išmintingesniųjų žmo- 
nių. 1910 metais prie centralinės šv. Karolio Boro- 
mėjo draugijos priklausė 3962 vietinės draugijos. 
Jos visos turėjo tuomet 221 tūkstantį narių. Sekan- 
čiais metais vietinių draugijų skaičius dar labiau 
paaugo, 1911 metais jų buvo 4304. Vienais pačiais 
metais susitvėrė 345 vietinės draugijėlės katalikiš- 
koms' knygoms ir laikraščiams platinti. Ė 

Tais pačiais metais -draugija turėjo netol pu- 
santro milijono 148178 knygų. O per dvejus pasku- 
tinius metus: ji pripirko netol trijų šimtų tūkstančių 
(296141) knygų. 

Kad labiau žmones įpratintų į skaitymą geru 
knygų, draugijai paskutiniuoju laiku subruzdo: steigti 
kilnciamų po kaimus knygynėlių. 1911 metais buvo 
įsteigtas ir veikė 121 toks knygynėlis. Draugija 

neužmiršo nė prošaleivių: ir jiems įsteigusi 271 
knygynėli. 

Supirktosios draugijos knygos ant lentynų ne- 
pelėjo: žmonės jas skaitė už kits kito, varžydamies. 
1909 metais draugija išdavė skaitymui netolį pustre- 
čio milijono — 240968 knygų. Skaito žmonės tas 
knygas ir atsigėrėti negali. Tas skaitymo noras 
nuolat auga, 0 su iuo auga taip pat ir perskaitytujų 
knygų skaičius. 1910 metais jau perskaityta netoli 
keturių milijonų (3745580) draugijos khygų. 1911 
metais perskaityta draugijos knygų nietoj puspenkto 
milijono (4343569). O dabar perskaitytųjų  khiygų 
skaičius siekia, tur būt, ne mažiau už aštuonis 1ni- 
lijonus. ? 

Seniau vokiečių „pirmeiviai“ nenorėjo nė pri- 
minti apie katalikų knygynus, trukdė įuos, kur be- 
galėdami, nekentė jų, kaip pikto daikto. Bet dabar 
iau įsitikino, kad jokiais šmeižimais ar užsipuldinė- 
iimais katalikiškųjų knygynėlių augimo nebesuturė- 
si. Tai matydami, kai kūrie jų vadai, ačių Dievui, 
iau visai nustojo vilties juos beišgriauti. 

Visokie tikėjimo priešai aname krašte sukeldavo 
negirdėtas ir nematytas audras, kad vokiečių ka- 
talikų tikėjimą išgriautų. Bet šie, perskaitė ne vieną 


gerą knygą ir laikraštį, susipratę ir apsišvietė, ty-- 


čiojos iš tų priešininko pastangų. Jie stovi stati ir 
drąsiai žiūri audrai į akis, nė kiek nelenkdami prieš 
ią savo pakeltos į viršų galvos. To paties susilauk- 
tumėme ir mes, jei taip įsimylėtumėme tikrą mokslą, 
jei taip uoliai ieškotumėme tiesos, 0 ją suradę, jei 
taip drąsiai kitiems skelbtumėme, kaip vokiečiai 


atalikai. 

O juk laikas būtų ir mūsų šalelei atsibusti ir 
atverti akis tiems, kurie dar tebemiega ar tebesnau- 
džia! Jau laikas ir labai laikas visiems mūsų žimo- 
nelių prieteliams stoti į apšvietimo darbą, paraginti, 
patarti, prikalbinti juos skaityti geras knygas ar 
gegrus laikraščius! Juk, ačių Dievui, ir pas mus ių 
nebetrūksta. Turime gerų savaitinių ir mėnesinių 
laikraščių, turime šv. Kazimiero Draugiją, kuri sklei- 
džia žmonių tarpe naudingas knygas. Reikia tik 
žmones į skaitymą įpratinti. Dabar yra patogiausias 
tam laaikas. Žmonės ištroškę žinių ir naujienų. 

Del to, į darbą, kam rūpi žmonių gerovė! 


GARBINGA RAŠYTOJA IDA HAHN HAHN. || 


Ida buvo turtingų grafų duktė. Jos tėvai buvo 
Liuterio tikėjimo. Ida buvo didžių gabumų mergaitė. 
Sukakus iai 16 metų, vienas senis liuterių pastorius 
ėmė ją mokyti tikėjimo. Bet iš to mokslo ji sakosi 
mažai tepasinaudojusi. Kas kita su svietiškais moks“ 
lais. Tie-iai vyko, kaip retai: dar jauna tebebūdama 
ii igijo aukšto išsilavinimo! 

Ne iš noro, bet priversta ištekėjusi už grato Hahn 
-Basedov, Ida buvo nelaiminga. Trečiaisiais metais 
vyras ią pametė. Kad nusiraminti, ii leidosi į tolimas 
keliones pamatyti įdomiausių pasaulyje šalių. Jau 
besivažinėdama ji aprašinėjo savo kelionės įspūdžius, 
o paskiau ėmė rašyti ir dideles knygas. Tos knygos 
buvo taip: gražiai parašytos, jog žmonės negalėdavo 
nė atsiskaityti. 

Besivažinėdama, ėmė stebėti, katalikų Bažnyčios 
gyvenimą. Kai kurias bažnyčias belankydama; Ida 
atkreipė savo atidą į Dievo Motinos paveikslus, Kai 
kurie savo gražumu lygu traukte traukė ią pradėti 
garbinti Mariją. O koks gražus jai pasirodė rožan- 
čius! Juk taii lygu koks stebuklingas vainikas, ku- 
1iame matyti visas Išganytojo gyvenimas! 

Prisiskaičiusi iš taip vadinamųjų pažangiųjų 
raštų visokių baisybių apie katalikų vienuolynus, ji 
labai norėjo pažinti jų gyvenimą. Tuo dėjusis, kartą 
ii nuėjo į vienuolyną, manydama ten kažkokių bai- 
sumų pamatyti. Bet koks jos buvo nustebimas, kada 
ii ten pamatė visai ką kita, negu „pirmeiviai“ kad 
rašė. 

Tame vienuolynę buvo daugybė našlaičiu, ku- 
tiuos vienuolės priglaudė, mokė ir visą išlaikymą 
davė. Ž k R Eu 

— Kaip čia ramu, sako šusigraudinusi grafienė 
Ida. Čia gyvena pasigailėjimas, čia neieškoma nei 
turtų, nei šito pasaulio garbės! Vienuolės atrodo, 
lyg angelai. Jos priglaudžia tuos, kuriuos pasaulis 
atmetė ir užmiršo. 7 Ų 

O koks gailestingumas, koki meilė ir ramumas 
matyti tų vienuolių veide! Ne, tokio ramaus malonu- 
mo niekur pasaulyje aš nebuvau mačiusi. 

Apžiūrėjusi gerai vienuolyną, kurs.jai labai patiko, 
Ida Hahn Hahn ėmė suprasti, kaip neteisingai tikė- 
jimo priešai užsipuldinėja ant katalikų tikėiimo ir del 
to kaip nereikia tikėti jų leidžiamosiomis. paskalomis. 
„„ „Dar labiau ii pradėjo nebetikėti į tokius užsipul- 
dinėjimus, kada ji pamatė, kaip žiauriai ir neteisin- 
gai bedieviai persekioja katalikus ir jų kunigus, 

o kaip tie, ypač geresnieji, pasiryžę yra drasiai stoti 
už savo tikėjimo teises. - 

Laisvamaniai išsirūpino, kad katalikų kunigai 
iėzuitai: būtų išvaryti beveik iš visos Europos. 11 
kovo 1843 metais įėzuitai priversti buvo atsisveikinti 
su Neapolio miestu. 

Jūroje buvo didelė audra — vilnys kalnais ėjo. 
Uoste (prieplaukoje) pasirodė mažutis garlaivėlis. Į 
ii susėdo išvarytieji kunigai įėzuitai ir leidos per ban- 
guojančią jūrą ieškoti sau vietos svetimame kraštė, 
kur žiaurūs persekiotojai dar neįgavo: valdžios. 

Grapienė Ida Hahn Hahn stovėjo ant uosto Lrašto 
ir. žiūrėjo, kaip ta bedievių fanatikų auka atsisvei- 
kino su savo mylima šalele. Tą graudingą atsisvei- 
kinimą ji labai gražiai aprašo savo knygoje, vadina- 
moje „Iš Babilono. į Jeruzalę“. 

Anot jos betariant, tie garbingi vyrai, kunigai 
įėzuitai, atrodė nors ir nuliūdę, bet nesulaužytos Va- 
lios, nenugalėti, bet majastotiški. Tas kilnus nuskriau- 
stųjų pasišventimas sukelia Idos širdyje troškimą 
tokių pat kentėiimų del teisybės, ir ii sušunka, lyg 
netyčiomis: „Ak, kaip. laimingi jie savo nelaimėje! 
Už teisybę. jie pasirengę galvą padėti. Jų gįslose 
teka kankinių kraujas!“ 

Tas graudingas-ir kilnus reginys padarė grapie- 
nei: Hahn: Hahn labai didelio įspūdžio. Tuomet di dar 
tebebuvo Jiuterė. Matydama tų persekiojamujų drą- 
są, stiprybę ir pasišventimną, ji nebegalėjo nusikra- 
tyti-ta mintim: matyti, katalikų tikėjimas yra tikras, 
jei jo išpažintojai del jo. taip. pasišvenčia. 

Nuo to laiko Ida labiau ina tyrinėti katalikų tikė- 
iimą, skaityti Šventąjį Raštą ir šventųjų tėvų raštus. 
Uoliaia betyrinėdama ir beskaitydama, galutinai ji įsi 

tikino, jog katalikų tikėjimas yra Kristaus įsteigtas 
ir jog jis yra teisingas. 

Tai pažinusi, grapienė pasiryžo atsisakvti nuo 
Liuterio tikėjimo ir priimti katalikystę. Tuo reikaiu 
važiuoja į Berlyną ir kreipias į kunigą E. Kettler, 
kurs tuomet buvo Berlyne klebonu, o paskiau gar- 
singu visame pasaulyje Mainco vyskupu ir dideliu | 
nuskriaustųjų darbininkų užtarėju, 

Ketteler priėmė grapienę Ida Hahn Hahn į ka- 
talikų tikėjimą Berlyne šventos Jadvygos bažny- 
čioje 26 kovo 1850 metais. 

Ta garsinga rašytoja, palikusi katalike, lyg nau- 
io įkvėpimo atsigėrė ir ėmė rašyti knygas dar gra- 
žesnes. Visų geriausioji ios parašytoji knyga vadinas 
„Marija Regina“ (Marija Karalienė). 

Pažinusi tiesą, grapienė Ida pasinaudojo ne vie- 
na pati, bet pasirūpino atversti į katalikų tikėjima 
ir savo senutę motiną ir savo seseris ir brolį. Iš 
savo dalies ji pastatė didelį vienuolyną, kurį atidavė 
zailestingoms seserims (vienuolėms). Tame pačiame 
vienuolyne Ida išsirinko vieną kambarėlį, kur gy- 
veno tris dešimtis metų. Didžiausiasis jos rūpestis 
buvo šelpti pavargėlius ir našlaičius, rašyti gražias 
knygas ir jas platinti žmonių tarpe. 

Visa apylinkė ją gerbė, kaipo savo zeradarę. 
Taip pasidarbavusi del Dievo garbės ir žmonių lai- 
mės, grapienė Ida Hahn Hahn ikrito į sunkią ligą. 
Jausdama nebeišgysianti, ii sukvietė savo pažįsta- 
mus ir, atsisveikinusi su iais, nuėjo į antrąjį pasaulį 
atsiimti užmokesnio už tokius gražius savo darbus. 


—— 

DAUGIAU MEiLĖS. 


Stebėtinas mūsų laikais meilės trūkumas. Tė- 
vai skundžiasi, kad jų vaikai nimvii. Ūkininkai de- 
iuoja, kad su samdininkais dabartiniais laikais mC- 
besusikalbėsi, kaimvnai kits kitą įmanytų vandens 
šaukšte paskandintų, skundžia, žudo kits kitą nė Kiek 
neatsimindami, kad toks gyvenmas yra Gela'mingas 
ne vien apskųstajam, bet it skundikui, ne vien kan-, 
kinamajam, bet ir pačiam kankintojui, 

Tos meilės trūkumas yra didelė mūsų nelaimė. 
Neapykanta atstumia nuo kitą kito, 0 po vieną dirb- 
dami, mes nieko nepadarysime, visuomet turėsime 
vergauti kitiems, kurie labiau moka gyventi vie- 
nybėje. 

Kas kita mčilė. Ji yra tartum magnasas, kurs 
traukia vieną prie kito, visus iungia, 0 atsiminkite, 
kad tiktai vienybėje yra galybė. Del to, atmetę siau- 
rą savymeilę, imkime mylėti ir kitus, Tuomet būsime 
ir patys laimingesni 2 

Šitai tokios meilės pavyzdys. Turingijos krašte 
Vartburgo pilyie viduriniaisiais amžiais gyveno Ku- 
nigaikštis Hermann. Jo rūmuose buvo nuolatiniai p0- 
kyliai, nuolatinės linksmybės. Poetų giesmininkų, 
trūbaduriais vadinamų, vyčių (ricerių) ten buvo nuo- 
lat pilna. Iš tų nuolatinių šokių, muzikų, dainų, Žai- 
dimų, vyčių grūmimos ir kitokių įvairių linksmybių 
retai kas beišeidavo su gryna sąžinė. 

Į tokį linksmybių ir ištvirkimo sūkurį pateko iš 
Vengrijos atvežia mažutė mergaitė. Ji buvo kara- 
liaus duktė. Jos vardas Elzbieta Buvo sutarta, kad, 
užaugusi, karalaitė Elzbieta bus Turingijos valdovo 
Liudviko ketvirtojo moterimi, 

Tėvai nuo pat mažatvės rūpinos įkvėpti Elzbie- 
tai Dievo ir artimo meilės. Ir tai jiems visai pavyko. 
Mažutė karalaitė visai palinko prie gėro. 

Atvykusi į Vartburgo pilį ir patekusi į tokia ne“ 
dorą draugiją, mažutė Elzbieta prieš ją nenusilenkė, 
bet atsistojo, kaip nėpakrutinama uola. Veltui dva- 
riškiai ir dvariškės ją kviesdavo į tas linksmybes, 
Elzbieta prie jų visai nelinko. Jai buvo kur kas ma- 
loniau nueiti pas varguolius ir: praščiokėlius, aplan- 
kyti verkiančius ir badaujančius našlaičius, nunešti 
jiems valgio, drabužių, sušelpti juos pinigais. Vakarui 
atėjus, užuot ėjusi su kitomis šokti, Elzbieta užsida- 
rydavo savo kambariuose ir, viena likusi, melsdavos: 
taip maloniai ir taip karštai ji kalbėjos si Dievu, 
kurį mylėjo visa savo jauna širdimi. 

Aplinkiniai ponai ir dvariškiai jos nemėgo, kam 
ii negyvena taip, kaip jie, kam ji šalinas nuo šio 
pasaulio linksmybių. Pagaliau ir su savo priešais ji 
buvo maloni. Jos nuliūdusios ar susiraukusios nema- 
tė nė vienas. Jos veide žibėjo kaž-koki nežemiška 
linksmybė ir malonumas. Visai iaunutė tebebūdama, 
ji ištekėjo už Turingijos valdovo Liudviko ketvir- 
tojo. Savo vyrą ji labai mylėjo ir klausė. Del to jų 
tarpe žydėjo taika. Savo gerumu Elzbieta traukė prie 
gero ir savo vyrą. 

Tuo laikų pasirodė Vokietijo; pirmieji šv. Pran- 
ciškaus mokiniai. Kunigaikštiėnė Elzbietai susipažino 
Su jais, prašė, kad jie klausytų jos išpažinties ir vėstų 
ją prie aukštesnės doros. Tiems šventiems vyrams 
vadovaujant, jos dorybės pražydo, lyg lelijos, paliko 
skaistesnė ir sustiprėjo. 

Pusę nakties ii praleisdavo karštose maldose, 
Kas rytą ii eidavo į bažnyčią. Čia karštai pasime!- 


dusi, eidavo lankyti ligonių, neturtėlių, apleistųjų. 
Našlaičiai apskretę, nudriskę, alkani buvo jai visų 
mylimiausi. Ji valydavo pati jiems drabužius, nešda- 
vo jiems brangiausių valgių. Vargšai ją praminė 
savo brangiausiu angelu. 

Įeidama į kiekvieną surūkusią vargšų trobelę lygu 
ramumo angelas, ji nušluostydavo nelaimingųjų aša- 
ras, nešdavo jiems suraminimo. 4 

Ne vieri ji pati rūpindavos vargšais ir ligonimis, 
bet ir kitas ponias prikalbinėdavo taip pat daryti. 
Vieną kartą, vyrui nesant namie, Turingijoj pasirodė 
badas. Kunigaikštienė Elzbieta išdalijo badaujantiems 
visus savo ir savo vyro pinigus. 

Pinigų pritrūkus, ji pardavė savo brangiausius 
drabužius, žiedus, apirankius ir kitas brangenybes. 


Kunigaikštienė Elzbieta buvo taip pat labai kan- (5 


tri. Savo vyrui ji nė vieno priešingo žodžio neištarė. 
O savo vaikus auklėdama sų didžiausiu malonumu, 
stengės juos į šventus žmones išauginti. 

Bet Dievas norėjo ištirti tą savo tarnaitę ir tą 
vargšų motiną. Jos vyras išiojo su kariuomene į Pa- 
testiną, kad šventąją žemę nuo tikėjimo priešų išva- 
duotų. Ten. bekariaudamas, jis liko užmuštas. Bė- 
parvežė, į Vortburgą tik jo kūną. 

Vyro giminaičiai to ir belaukė. Tuoj jie išvarė 
savo neapkenčiamąją kunigaikštienę Elzbietą, ir 
patys ėmė kraštą valdyti. Taip neteisingai iš savo 
namų išmesta su mažais kūdikiais, kunigaikštienė 
Elzbieta ant savo neprietelių nepyko ir nerūgojo. 

Iš pradžios jai reikėjo gyventi kūtėje su gyvu 
hais, o paskiau mažučiuose nameliuose. Su ja buvo 
dvi jos tarnaitės, kurios ją mylėjo labiau, kaip savo 
motiną. Bet naujasis krašto valdovas Konradas iš 

a “Marburgo atėmė iš Elzbietos ir jas. Elzbieiai tarnauti 
:. 1 atsiuntė jis dvi ubagi, kurios priešinos savo poniai 
A kiekviename žingsuyi ir ją nuolat skunde kunigaikš- 
S Ašui Konradui. 
“4 „Nors ir beveik viso ko nustojusi, ji nenustojo 
ankiusi ligonių, raminusi vargdienių ir našlaičių, su 
„„kuriais dalydavos paskutiniuoju duonos kąsniu. Bet 
.„ "aiežmoniškas Konradas ir tai Elzbietai užgynė, Vi- 
us tuos persekiojimus ji kantriai iškentėjo. "Tam 
amybės angelui ant žemės vietos nebuvo. Dievas 
„bašaukė prie savęs į amžiną linksmybe. Toj2 ke- 
Išedlionėje i dangų ią lydėjo šelptųjų vargšų bei našlai š 
“+čių gailesčio ašaros ir laiminimai. Ji mirė, turėdama 
tik 24 metus amžiaus. 4 
;7  Ketvirtais metais po jos mirties Bažnyčia pri- 
pažino tą vargšų šelpėją didžia šventąją, pakėlė ją 
"ant altoriaus ir pastatė ią pavyzdžiu visiems, kaip 
„Žmonės turi mylėti kits kitą, kad būtų laimingi ir 
čia, ir amžinybėje, 
a Taip šv. Elzbieta mylėjo Dievą ir artimą. Ji 
+ + mylėjo ne žodžiu, bet darbu. Jei mes kits kitą taip“ 
? mylėtumėm, tikrai mūsų gyvenimas pagaliau ant 
Žemės būtų taip saldus ir malonus, kaip rojuje. Pa- 
bandykime, o pamatysime, kad tai — tikrai tiesa. 

